Sierra de Guadarrama

mini|Fjelltopper i La Pedriza
Sierra de Guadarrama er en fjellkjede i Spania som går over halve Sistema Central (en fjellkjede på midten av Den iberiske halvøya), beliggende mellom Sierra de Gredos i provinsen Ávila, og Sierra de Ayllón i provinsen Guadalajara. Fjellkjeden strekker seg retning sørvest - nordøst, mot Madrid i sør, og mot provinsen Ávila og Segovia i nord. Hele fjellkjeden måler om lag  80 km i lengde, og den høyeste toppen, Peñalara, når opp til 2 428 moh.

Veksten domineres av store furuskoger og i de lavere delene eikskoger. På fjelltoppene er det buskvegetasjon. 

Fjellkjedens nærhet til Madrid gjør at området er godt besøkt. Området krysses av flere fjellpass og flere jernbanelinjer. Infrastrukturen for turismen er vel utbygget og de ulike fjellaktiviteter kan påvirke naturområdet negativt. Her ligger blant annet skistedene Navacerrada, Cotos og Valdeski.

 Eksterne lenker 


Kategori:Madridregionen
Kategori:Fjellkjeder i Spania